شەفەق نیوز/ ئمڕوو یەکشەممە، نرخ دۆلار لە بۆرسەی سەرەکی لە بەغداد بەرزەو بوی ، و لە هەرێم کوردستان وەشیوەی کەمیگ بەرزەو بوی.
پەیامنێر ئاژانس شەفەق نیوز وت: بۆرسەی سەرەکی کیفاح و حارسیە لە بەغداد ١٤٧٩٥٠ دینار وەرانوەر ١٠٠ دۆلار ئەمریکی تۆمار کردن.
رووژ پەنجشەممەی گوزەیشتە، نرخ دۆلار لە بۆرسەی سەرەکی کیفاح رەسیە ١٤٧٧٠٠ دینار.
پەیامنێرەگەمان ئاماژە کرد ک نرخ فرووشتن و سەنەین لە دوکانەیل ئاڵشتکردنەکان لە بازاڕە ناوخۆیەکان لە بەغداد بەرزەو بوی، ک نرخ فرووشتن رەسیە ١٤٨٥٠٠ دینار، و نرخ سەنین رەسیە ١٤٧٥٠٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان نرخ دۆلار هەمیش کەمیگ بەرزەوبوین وەخوەی دی ک نرخ فرووشتن رەسیە ١٤٨٣٠٠ دینار، و نرخ سەنین رەسیە ١٤٨٠٠٠ دینار وەرانوەر ١٠٠ دۆلار ئەمریکی.
